Истинският дарител на ДБ Иван Тодоров: ГЕРБ опитаха да скроят компромат като кафява медия – vEvesti.bg\nЧили иска да впише т. нар. „невроправа“ в своята конституция\nПрезидентът ще свика нови консултации за шеф на ЦИК\nИстинският дарител на ДБ Иван Тодоров: ГЕРБ опитаха да скроят компромат като кафява медия\nИстинският дарител на „Демократична България“ Иван Тодоров определи в публикация във Фейсбук размаханата разпечатка от ГЕРБ за дарението му от 100 лева като опит за скрояване на компромат и евтина пропаганда в стила на близките до тях кафяви медии.\nНа пресконференция вчера Бойко Борисов заяви, че се подготвя непрозрачен избор за доставчик за машини за изборите, а ДБ лобира за конкретна форма. „Тази фирма е дарител на „Да, България“. На втора пресконференция бе уточнено, че въпросният дарител се казва Иван Тодоров. Това име носи известният юрист мажоритарен собственик на „Сиела Норма“ – фирмата доставчик на машините за гласуване. Той обаче отрече да е дарявал на партии изобщо. А днес се появи и истинският дарител Иван Тодоров. За него се знае, че е завършил компютърни науки в Софийския университет.\nИзвестната журналистка Миролюба Бенатова не остана безразлична към скандала. Ето какво коментира тя във фейсбук страницата си по повод самоличността на дарителя на ДБ: „Не е хакер, не е убит от втория път и не е собственик на Сиела. Но се казва Иван Тодоров и явно презира ГЕРБ. Безплатно.“\nА по-долу публикуваме изявлението на самия Иван Тодоров:\n„По стечение на обстоятелствата съм се сдобил с доста неоригинално име. Често получавам имейли по погрешка, а при нови регистрации потребителското име е винаги заето. Бъркаха ме с мафиотски бос с медицински прякор, бъркаха ме с бял хакер, обвинен в тероризъм, а наскоро и с вносител на машини за гласуване, търсещ да си осигури лоби срещу 100 лв.\nЗа съжаление или за щастие, не съм нито един от горните, а просто човек, който вярва, че част от полученото трябва да се връща в полза на обществото. Затова понякога подкрепям със скромни суми идеи или каузи, в които откривам смисъл. Демократична България е една такава кауза, която, според банковото ми извлечение, на 20.09.2019 в 10:23 ч съм подкрепил със 100 лв.\nУважаеми дами и господа от Политическа Партия ГЕРБ в парламента, в телевизора, в джипката, в хола в Банкя или някъде другаде. Жалко е, че във вашия свят даренията и публичното финансиране винаги са свързани с корупция. Нелепи сте! Време е да си ходите! #оставка“.\nМеждувременно лидерът на ГЕРБ Бойко Борисов в поредното си живо включване неглижира гафа на партията с Иван Тодоров и вместо да се извини, определи въпроса за „дреболия“, на която опонентите му решили да обърнат внимание сред всичко, което казал вчера, съобщи Дир.бг. Той не е коментирал и факта, че „Сиела Норма“ поръча машините за гласуване още преди да е спечелила обществената поръчка за доставката им, а обяснението на ръководството й беше: „Такъв е животът, трябва да се рискува.“\nДон Корлеоне от Банкя – така би могло да звучи заглавието. България се разделя с Борисов не като в роман на Чандлър, а като в италианска семейно-криминална драма, случила се някъде от Неапол надолу. Коментар [...]\nПрезидентът за 11 юли: Чудесно, всички ще си бъдат вкъщи\nПриказка с неочакван край от Райнер Мария Рилке


Ел инсталация на кухня в София – RemontiSofia.net\nЕл инсталация на кухня в София\nВ нито едно друго помещение не се намират толкова много електроуреди, както в кухнята. Този тип помещение се нуждае от надеждна, сигурна и безкомпромисна ел инсталация. Колкото повече ел уреди присъстват, толкова по-голямо натоварване получава ел инсталацията. Затова не оставяйте проектирането на новата или подновяването на старата инсталация в неопитни ръце. Можете да разчитате на уменията на ел техниците от remontisofia.net за създаването на мечтаната от Вас кухня чрез правилното окабеляване. Доверете се на remontisofia.net, защото с нас ще получите това, което Ви трябва. Нашите специалисти винаги се съобразяват с изискванията на клиентите ни, така стриктно, както спазват и законите за работа с електричеството!\nКакво е нужно за направата на ел инсталация в кухня\nПървото и най-важно при проектирането на нова инсталация за кухня е тя да бъде у-д-о-б-н-а! Удобството и функционалността са най-високо ценените качества, които се търсят в една кухня и могат да бъдат постигнати чрез правилно изградена ел инсталация. За целта е нужно, предварително да бъде създаден идеен проект, в който да бъде описано бъдещето разположение на всички ел уреди.\nАко кухнята Ви вече съществува и има създадена ел инсталация, но искате да я промените или подновите, то отново можете да ни се доверите! Напомняме, че ефективната схема на разпределение, Ви дава сигурност, защото защитава ел уредите от силни токови удари и от повреди.\nМонтаж на скрити (вградени) контакти в кухня\nКой каза, че трябва да се съобразявате със стереотипи и да следвате стандарти? Бъдете модерни, авангардни и креативни! Вие и Вашата любима кухня можете да превърнете всяко сутрешно пиене на кафе или всяко готвене в лесен, бърз и привлекателен ритуал, като същевременно с това запазите вида на кухнята си семпъл и стилен. Вградените контакти са един от най-предпочитаните варианти, с които можете да постигнете всичко изброено. Монтажът им може да бъде осъществен директно върху кухненския плот или на стената, с прикриващ ги и защитаващ капак от стъкло или пластмаса. Вече няма да се притеснявате от неугледния вид на множество пръснати контакти по хоризонта. В същото време обаче ще имате достъп до електричество от всеки един ъгъл в кухнята.


Блогът на Z кемп | Ден 5 (30) Z класовете дават на децата нови умения: кандидатстване за работа, анализ на силните страни, творчество\n17/08/2018 публикувано в Блог Z CAMP 2018, Тема на седмицата | Кариера\nГорещината в Царево (поне през лятото) започна от много рано и се отправихме към плажа. Там се покачихме на едно надуваемо синьо чудовище, търсейки непознатото. Скочихме на главата му, а като екип опитомихме невероятно свирепия звяр и го „сложихме на каишка“, поне докато се пързаляхме по гръба му много, много пъти.\nВ час по английски за първи път правихме анализ на силните си страни и на тези, необходими за различни професии. Някои от децата написаха молба за кандидатстване за работа, след като предварително се запознаха с изискванията на съвременните работодатели. Други ученици анализираха разликите между стажа и висшето образование – в някои държави не всички учат в университет, но все пак придобиват допълнителни квалификации. Колко от вас работят това, което са учили? … Някои деца научиха и пяха песента на Шаная Туейн „Тя не е просто красиво лице„. Така разбраха за много от ролите, които жените в съвременния свят могат да възприемат.\nВ музикалния клас имахме голям напредък в изучаването на акордите и текстовете на песента на Доли Партън „9 до 5“. – да завидиш на уменията по пеене и китара на тези деца!\nГрупа деца поеха на раменете си тежката задача за осигуряване на вечеря и приготвиха много вкусни пици. Друга група също работеше с храна и завършиха своите макаронени мостове, никак неядливи, но всъщност много надеждни.\nВечерта направихме нашето обичайно модно шоу, за което децата подготвиха своите костюми в клас по „Изкуства и занаяти“. Всеки, с ръчно изработен костюм, бе представен пред останалите на английски език от друг ученик. Вижте някои от тях:\nОще един от учителите напусна лагера. Казахме си сбогом с Мария и започнахме обратното броене за следващата година, когато, надяваме се, да я видим отново. Ще ни липсваш, Мария!\nЧетвъртък, Август 16, Z-Camp\nПриготвяне на пица Готварска работилница Водни игри Модно шоу Изкуство & Занаяти Музикална работилница\nПредишна историяДен 4 (29) Екскурзия до Беглик Таш и река Велека\nСледваща историяДен 6 (31) Децата учиха как да създадат живота и кариерата, които искат


Матеус: Йозил какво точно очакваше след това? - Футбол свят - Германия - Gong.bg\nЛегендарният германски футболист Лотар Матеус вярва, че полузащитникът на Арсенал Месут Йозил е очаквал критиките по негов адрес след полемичните му медийни изяви в дните преди старта на Мондиал 2018.\nИзвестен факт е, че Йозил се отказа от националния отбор на Германия в последните седмици, след като усети расизъм по негов адрес, след като в общественото пространство излезе снимка с него и турският президент Реджеп Тайип Ердоган.\nМесут Йозил е трябвало да бъде подготвен да срещне расизма веднага след неговите действия преди Мондиала в Русия, сподели бившият национален селекционер на България.\nЗвездата на Арсенал прекара турболентно последното тримесечие след позирането за фотоса с турския държавен глава, а германските привърженици приеха „на нож” снимката.\n„Може би трябваше да се подходи по мъдро. Какво очакваше Месут Йозил да се случи, след като публикува снимката? Жалко и тъжно е всичко, което стана постфактум. Ако трябва да бъдем обективни, темата бе подценявана от самото начало от всички главни страни. Всеки може да се снима, с който си иска, но след това човек трябва да бъде подготвен да се изправи пред критиките и да даде отговори за своите деяния – темата с Йозил бе протакана прекалено дълго”, довери световният шампион с Германия.\n„Месут е чудесен футболист. На национално ниво той бе част от отбора, който помогна на Германия да стане световен шампион след 24 години чакане. През последните четири години не ми харесва неговото представяне. Говоря само за спорното му представяне. Аз не се интересувам от страничните неща. Загуба е, когато играч с такъв квалитет не е част от твоя отбор. Надявам се нещо да се промени в неговата позиция”, завърши Лотар Матеус.\nКуриозно: Йозил се разписа на картона на съдия\n29 юли 2018, 13:34\nФьолер за Йозил: Каза големи глупости\n25 юли 2018, 18:00\nЕрдоган във възторг от Йозил: Целувам очите му\n24 юли 2018, 14:48\nКакво правят Йозил, Мустафи и Обамеянг на скамейката?\n29 юли 2018, 20:39\nЕмери готов да даде лентата на Йозил\n28 юли 2018, 18:44\nРеджеп Тайип Ердоган Мондиал 2018 Германия Мондиал 2018 Германия Мондиал 2018 Група F Лотар Матеус Лука Йович Месут Йозил


Всичко, което вярвате за отслабването, е погрешно - Труд\nНеделя 11.04.21 / 13:47\nНеделя / 11.04.2021 / 13:47 '; + $minutes; document.getElementById("time-item").innerHTML = datetime ;\nВсичко, което вярвате за отслабването, е погрешно\nДебел си? Яж по-малко! - Да, ама не\nКогато ендокринологът ви погледне с неодобрение и отсече: “Трябва да отслабнете!”, той би следвало да знае, че понякога това е невъзможно. Пълнеенето често не зависи нито от това с какво се храните, нито дали спортувате. Причината е хормонална.\nНова книга на българския пазар разбива на пух и прах всички теории за причините за затлъстяването и всевъзможните препоръки как да отслабнем. “Код: Затлъстяване” на д-р Джейсън Фънг разглежда централната роля на инсулина в регулирането на телесното тегло и описва изключително важната роля на инсулиновата резистентност. Не можете да постигнете трайно отслабване, ако не отстраните истинската причина за трупането на килограми.\nАвторът представя своята научно доказана теория за затлъстяването и дава удивителни идеи как да се храним правилно. Освен петте основни стъпки – набор от навици за цял живот, чрез които ще подобрите здравето си и ще контролирате нивата на инсулина си, д-р Фънг разкрива и как чрез периодично гладуване може да се прекъсне цикълът на инсулиновата резистентност и да се постигне здравословно тегло – и то завинаги.\nИзкуството на медицината е доста странно. За някои медицински практики отдавна се знае, че не работят, но въпреки това се предават от поколение лекари на следващото по инерция и макар и да са напълно неефективни, оцеляват изненадващо дълго време. Такива са например лечението с пиявици (кръвопускане) или да кажем махането на сливиците.\nЗа съжаление, и лечението на затлъстяването е такъв пример. Затлъстяването се определя по индекса на телесната маса, който се изчислява, като килограмите се разделят на квадрата на височината на човек в метри. При индекс на телесната маса над 30 говорим за затлъстяване. В продължение на повече от трийсет години лекарите препоръчваха нискомаслена нискокалорична диета за лечение на затлъстяването. Въпреки това обаче епидемията от затлъстяване се разрастваше. От 1985 до 2011 г. честотата на затлъстяването в Канада се утрои – от 6% на 18%.1 Това обаче се случва не само в Северна Америка, а в повечето страни по света.\nВсички – здравните работници и самите пациенти – разбират, че коренната причина за диабет тип 2 е в наднорменото тегло. Има редки случаи на силно мотивирани пациенти, които свалят значително количество килограми. Техният диабет тип 2 също обръща своето развитие. Логично, щом наднорменото тегло е подлежащият проблем, то заслужава специално внимание. Въпреки това обаче като че ли специалистите по здравеопазване не се интересуват ни най-малко от лечението му. И аз трябваше да си призная вината. Макар и да работех повече от двайсет години в сферата на медицината, установих, че знанията ми за храненето бяха доста елементарни – в най-добрия случай.\nЛечението на тази ужасна болест – затлъстяването – бе оставено на големите корпорации като “Уейт Уотчърс”, както и на различни измамници и шарлатани, интересуващи се най-вече от изобретяването на най-новото “чудо” за отслабване. Лекарите не се интересуваха от хранене. Вместо това се бяха вманиачили по намирането и предписването на следващото ново лекарство. Ние се опитвахме да лекуваме проблемите, произтичащи от затлъстяването, вместо самото затлъстяване. В опитите си да установя подлежащата причина за затлъстяването в крайна сметка основах Клиниката за интензивен диетологичен контрол в Торонто, Канада.\nНямаше логика в разпространената теза, че затлъстяването е дисбаланс между приема и разхода на калории. Поне от петдесет години се предписваше ограничаване на калориите, но ефектът беше нулев.\nЧетенето на книги за хранене не помагаше. Не ставаше с “той каза, тя каза”, като се цитират “авторитетни” лекари. Например д-р Дийн Орниш казва, че хранителните мазнини са лоши, а въглехидратите – добри. Той е уважаван лекар, затова би трябвало да го слушаме. Но д-р Робърт Аткинс казва, че хранителните мазнини са добри, а въглехидратите – лоши. И той е уважаван лекар, така че и него трябва да слушаме. Кой е прав? И кой греши? В науката за храненето рядко има консенсус за каквото и да е:\n• Хранителните мазнини са лоши. Не, те са добри. Има добри и лоши мазнини.\n• Въглехидратите са лоши. Не, въглехидратите са добри. Има добри и лоши въглехидрати.\n• Трябва да ядете по-често през деня. Не, трябва да ядете по-малко пъти на ден.\n• Изчислявайте калориите, които приемате. Не, не ги изчислявайте.\n• Млякото е полезно. Не, млякото е вредно.\n• Месото е полезно. Не, месото е вредно.\nЗа да намерим отговорите, трябва да се обърнем към основаващата се на доказателства медицина, а не на мъгляви твърдения.\nБуквално хиляди книги са посветени на храненето и отслабването, като обикновено са писани от лекари, диетолози, лични инструктори и други “експерти по здраве”. С малки изключения обаче рядко някоя от тях разглежда истинската причина за затлъстяването. Защо качваме килограми? Защо дебелеем?\nОсновният проблем е, че за затлъстяването няма теоретична рамка. Настоящите теории са силно опростени и често половинчати:\n• Излишъкът от калории причинява затлъстяване.\n• Излишъкът от въглехидрати причинява затлъстяване.\n• Излишъкът при консумацията на месо причинява затлъстяване.\n• Излишъкът на хранителни мазнини причинява затлъстяване.\n• Липсата на движение причинява затлъстяване.\nВсички хронични заболявания обаче са многофакторни, като тези фактори не се изключват взаимно. Всички те имат влияние в различна степен. За сърдечните заболявания например има редица фактори – фамилната анамнеза, полът, тютюнопушенето, диабетът, високият холестерол, високото кръвно налягане и липсата на физическа активност са само някои от тях и са повсеместно признати. Със затлъстяването обаче случаят не е такъв.\nДругият голям проблем при обяснението на затлъстяването е това, че преобладават краткосрочните изследвания. Затлъстяването обикновено се развива за десетилетия, а ние често правим изводи на базата на данни от изследвания, продължили едва няколко седмици. Ако изучваме процеса на образуване на ръжда, трябва да наблюдаваме метала в продължение на седмици и месеци, а не на часове. По същия начин затлъстяването е заболяване с давност. Краткосрочните изследвания не са достатъчно информативни.\nМакар и да разбирам, че научните изследвания невинаги са убедителни, се надявам тази книга, написана на базата на моите 20-годишни усилия, да помогне на пациенти с диабет тип 2 да отслабнат, за да се справят с болестта, и да даде основата, върху която да стъпите.\nБазираната на доказателства медицина не означава да се вярва на всяко доказателство със съмнително качество. Често чета твърдения като “бе доказано, че нискомаслената диета напълно обръща хода на сърдечните заболявания” и се цитира изследване, проведено върху пет лабораторни плъха. Това не може да се нарече доказателство. Моите референции са само изследвания, проведени с хора и публикувани в авторитетни рецензирани списания. В тази книга не цитирам нито едно изследване върху животни.\nПричината за това решение може да се илюстрира в “Притчата за кравата”:\nДве крави обсъждали най-новото нутриционистично изследване, проведено върху лъвове. Едната крава казала: “Чу ли, че сме били в грешка през последните 200 години? Най-новото изследване показва, че пасенето на трева е вредно, а яденето на месо е полезно.” Двете крави започнали да ядат месо. Скоро след това се разболели и умрели.\nИ каква е поуката от притчата? Ние не сме мишки. Не сме плъхове. Не сме шимпанзета или паякообразни маймуни. Ние сме човеци и затова трябва да се съобразяваме само с изследвания, проведени с хора. Аз се интересувам от затлъстяването при хората, не от затлъстяването при мишките.\nЧаст първа на тази книга – “Епидемията”, разглежда хронологията на епидемията от затлъстяване и значението на фамилната анамнеза и посочва как двете хвърлят светлина върху причините, лежащи в основата на болестта.\nЧаст втора – “Калориите: голямата заблуда”, резюмира сегашната теория за калориите, включвайки темата за спортуването и прекомерното ядене. Показани са слабите места в сегашното разбиране за затлъстяването.\nЧаст трета – “Новият модел на затлъстяването”, представя хормоналната теория за затлъстяването, едно стабилно обяснение на затлъстяването като медицински проблем. Главите в тази част разглеждат централната роля на инсулина в регулирането на телесното тегло и описват изключително важната роля на инсулиновата резистентност.\nЧаст четвърта – “Затлъстяването като социално явление”, разглежда хормоналната теория за затлъстяването и обяснява някои отношения между затлъстяването и социалния статус. Защо затлъстяването се свързва с бедността? Какво можем да направим за детското затлъстяване?\nЧаст пета – “Къде грешим при храненето?”, разглежда ролята на мазнините, белтъчините и въглехидратите – трите макронутриента – при наднорменото тегло. Наред с това ще изследваме и една от основните причини за надебеляването – фруктозата, както и ефектите на изкуствените подсладители.\nЧаст шеста – “Решението”, предоставя ръководство за продължително лечение на затлъстяване чрез справяне с хормоналния дисбаланс на високия инсулин в кръвта. Диетологичните съвети за намаляване на нивата на инсулина включват намаляване на добавената захар и рафинираните зърнени продукти, поддържане на умерен прием на протеини и добавяне на полезни за здравето мазнини и баластни вещества. Периодичното гладуване (intermittent fasting) е ефективен начин да се лекува инсулиновата резистентност, като се изключат негативните ефекти на диетите, намаляващи калориите. Управлението на стреса и подобряването на съня могат да понижат нивата на кортизола и да контролират инсулина.\n“Код - затлъстяване” поставя фундамент на разбирането на заболяването затлъстяване при хората. Макар и да има много прилики и разлики между затлъстяването и захарния диабет тип 2, тази книга е предимно за затлъстяването.\nПроцесът на оспорване на актуалната нутриционистична догма обикновено е труден, но последиците за здравето са твърде сериозни, за да не се направи тази промяна. Каква всъщност е причината да надебеляваме и как можем да се справим с това? Този въпрос е основната тема на книгата. Представената в нея нова рамка на разбирането и лечението на затлъстяването дава надежда за едно по-здраво бъдеще.\n10 книги, които трябва да прочетеш преди 40 (Част 1)\nСъветът на д-р Емилова: Зелената свежест на копривата събужда пролетта\nЧернобил – любима туристическа дестинация\nКим Чен Ун пръснал 3 млн. паунда за секси бельо\nПървият БГ милионер в YouTube празнува\nКакво прави авокадото с тялото ни


Как да изберем изгоден офис стол | HappyDeal.BG\n01.08.2020 05.08.2020 happy@_rt02-de\nТърсите ли изгодни офис столове? Попаднали сте на правилното място, защото днес ще ви запознаем с качеството на разумна цена. Сами по себе си столовете в офиса са особено специфични като продукт, тъй като на тях се възлага честта да се погрижат за вашето тяло, личен комфорт, приятно усещане и релакс. Не, не сте в СПА център, а сте на работното си място, но просто ви представяме как би изглеждала сцената, когато работите на стол, който отговарят на високите ви критерии. Разбира се, че като типичните българи с не толкова приемливи доходи и ограничен бюджет при всяка една покупка избора на стол следва да бъде съпроводен от стойност, която да можем да си позволим. Има ли вариант за супер качество, добра цена за удобен работен стол? Отговора е положителен, защото идеята днес е да се възползвате от офис столове разпродажба от каталога на Мебели Арена.\nНово поколение столове за офис на перфектната цена\nТрудно бихме си представили идеята да вложим малко пари, но пък да останем максимално удовлетворени от качеството на изделието. Това право се дава на офисните столове от ново поколение, които се изработват от рециклирани материали, предоставят супер комфорт, издръжливи са, здрави са и разполагат с множество функции. И не се изненадвайте, че в категорията с продукти в разпродажба ще откриете невероятно изтънчени модели столове, които наистина ще ви дадат криле за творчески изяви и успешна работа.\nА столовете за офис определено разполагат с механизми, които гарантират удобство, независимо от това в какъв времеви период се налага да ги ползвате. Ето и някои от важните:\nВъртене на седалката на 360 °;\nПредвижване с лесни за манипулиране колелца и т.нат.\nИ си мислите, е тези столове ще ви струва скъпо? нищо подобно, най-изгодните цени са тук и ви очакват в категорията „Разпродажби“ за ценителите на изгодните оферти и безупречмното качество.


БАУМАКС БЪЛГАРИЯ - Магазини, алати варна работно време\nАко не получиш нашия имейл до 2 часа, моля да се свържеш с нас Добре. В новата брошура-каталог на Алати ще откриеш: Разбери как в настройки Разбрах.\nПолучавай актуалните брошури и сравни цените. Всичко е цветочно с фугиращи смеси от Sika - цена 6. За улеснение и удобство на клиентите се предлагат и различни услуги като тониране на бои и мазилки, разкрояване на плоскости и плотове, доставка на избраната от Вас стока. Алати в други градове Информация за Алати брошури.\nПубликувано в Направи си сам на 13 юни admin. Имат налични продукти за лов, риболов, градина или дървообработка.\nАлати в други градове Информация за Алати брошури. Публикувано в Направи си сам на 4 юли admin. Хипермаркета предлага страхотни ценови намаления, посредством които ние доставяме услугата.\nПубликувано в Направи си сам на 4 юли admin. Алати в други градове Информация за Алати брошури.\nСтроителен хипермаркет Алати има един магазин в гр. Жителите и гостите на гр.\nМоля потвърди имейл адреса си! Искаш ли да получаваш по имейл промоциите на Алати, както и други специални предложения от broshura.\nПолезна информация за връзка с нас\nИскаш ли да спестиш пари? Публикувано в Направи си сам на 25 юли admin. Моля потвърди имейл адреса си! Потвърди Да, искам да получавам имейли от promooferti. Ако не получиш нашия имейл до 2 часа, моля да се свържеш с нас Добре. Твоят имейл адрес може да бъде използван, за да те информираме за най-новите промоции и брошури чрез имейл и персонализирани рекламни послания в социалните мрежи или други уебсайтове. В новата брошура на Алати ще видиш:\nТази форма събира твоите имена, имейл, пол и град. Можеш да провериш за кои бюлетини си абониран ТУК.\nАлати в други градове Информация за Алати брошури. Искаш ли да получаваш по имейл промоциите на Алати, както и други специални предложения от broshura.\nРазгледай 16 страници с оферти Този каталог е валиден още 5 дни, различни цветове. По този начин магазинът предоставя възможността да закупите желаната стока на приемлива за Вас цена. Асортиментът включва още електроматериали и осветителни тела, различни цветове.\nАсортиментът включва още електроматериали и осветителни тела, прочети нашата Политика за поверителност. Разгледай 16 страници с оферти Този каталог е валиден още 5 невинен до доказване на противното 1990, електрически и ръчни инструменти.\nРазгледай 16 страници с оферти Този каталог е валиден още 5 дни, 5 кг - цена алати варна работно време лв, алати варна работно време.\nПо този начин магазинът предоставя възможността да закупите желаната стока на приемлива за Вас цена. Моля, електрически и ръчни инструменти.\nБрошура Алати до 26.09.2018\nАлати промоции по продукт виж всички продукти. Данните ще се използват, за да ти изпращаме регулярно персонализирани имейли с подбрани промоции. За да потвърдиш абонамента си за промоциите на broshura. Публикувано в Направи си сам на 15 август admin.\nСтроителен хипермаркет Алати има един магазин в гр. Стоките и материалите са разпределени в различни направления, диаметър мм - цена ,00 лв. Все още нямаш профил. Бойлер Tesy BiLight Slim, алати варна работно време, нетен обем 80 л, което улеснява избора и пазаруването.\nРазбери как в настройки Разбрах. В новата брошура-каталог на Алати ще откриеш: Можеш лесно и по всяко време да управляваш бисквитките в настройките на браузъра си.\nСамо още една стъпка Алати промоции по продукт виж всички продукти, алати варна работно време. Можеш да провериш за кои бюлетини си абониран ТУК. Показани са 10 от 30 магазина. По този начин магазинът предоставя възможността да закупите желаната стока на приемлива за Вас цена. Можеш да провериш за кои бюлетини си абониран ТУК. Само още една стъпка Алати промоции по продукт виж всички продукти.\nТази форма събира твоите имена, имейл, пол и град. Ако не получиш имейл от нас до 5 минути, моля провери своята Спам папка. Потвърди Да, искам да получавам имейли от promooferti. В новите каталози на Алати ще откриеш:\nИмат налични продукти за лов, риболов, риболов. Адреси на магазини Алати в гр. Публикувано в Направи си сам на 25 юли admin.\nДаряване на кръв изисквания


Топ 5 на смартфоните с най-издържливи батерии | PCStore.bg Блог\nHome » Статии » Топ 5 на смартфоните с най-издържливи батерии\nТоп 5 на смартфоните с най-издържливи батерии\nНаписано от Драгомир Дончев на сеп. 15, 2015 | 1 comment\nСпоменавали сме го неведнъж и отново ще го повторим – една от най големите слабости на всички съвременни мобилни устройства не е свързана с резолюцията на дисплеите им, хардуерните им характеристики или липсата на функционалност, а в ограничения живот на техните батерии. След като зарядът им веднъж се изчерпи, те се превръщат в безполезни парчета пластмаса и стъкло, без значение колко мощни са процесорите им или колко висока е пикселната гъстота на екраните им.\nЗатова в този кратък текст сме подбрали за вас няколко смартфон модела, които освен отлични технически параметри предлагат и едно несъмнено предимство пред конкуренциите си – екипирани са с мощни батерии, способни да ви осигурят до 40 и повече часа време за безпроблемно използване.\nЗад съкращението THL се крие бранд на една от най големите китайски телекомуникационни компании Shenzhen Hongjiayuan Communication Technology. Technology Happy Life (или THL) са марка, която се отличава с изключително атрактивните цени на продуктите си. Основната причина за това е, че THL продават телефоните си директно на своите потребители, вместо да използват мобилен оператор като посредник. Благодарение на тази стратегия THL предлага смартфон устройства с върхови характеристики и много достъпна цена. THL 5000 е типичен пример за предимствата на този подход – модел екипиран с осемядрен MediaTek MT6592 процесор с тактова честота 2 GHz, 2 GB оперативна памет и висококачествен 5-инчов, Full HD дисплей с IPS матрица и Gorilla Glass 3 покритие. Не бива да пропускаме и факта, че моделът предлага опция за работа с две SIM карти. Едно от най-съществените преимущества на THL 5000 пред конкурентите му обаче е неговата батерия. Тя е с респектиращ капацитет – цели 5000 mAh. За сравнение популярни модели като Apple iPhone 6 и Samsung Galaxy S6 разчитат на значително по-скромни батерии – с обем съответно 1810 и 2550 mAh. Съответно не особено изненадващо те предлагат (поне по спецификации) между 14 и 17 часа време за разговори. За разлика от тях THL 5000 е способен да осигури до 47 часа време за разговори и до 1000 часа в режим на готовност. Успоредно с това телефонът предлага и поддръжка на функцията Quick Charge, позволяваща зареждане на до 60% от капацитета на батерията му за около 30 минути.\nТова е модел, който ще допадне на хора, които не търсят непременно върхови спецификации, а вместо това отдават предпочитания на комфорта на използване и дългият живот на батерията. По отношение на последното THL 4000 определено не разочарова – апаратът е екипиран с 4000 mAh батерия, осигуряваща до 40 часа време за разговори. Това означава, че при нормално използване ще ви се налага да зареждате телефона си по веднъж на всеки 3 до 5 дни – доста по-удобна алтернатива от тази, която предлагат повечето масови смартфон модели в момента (т.е. всяка вечер в контакта). Както и по-старшият THL 5000 модел и THL 4000 предлага възможност за използване с две SIM карти, както и Quick Charge функция за бързо зареждане.\nТози модел не предлага батерия с рекорден капацитет, но благодарение на балансирания си набор от хардуерни характеристики и добрия енергиен мениджмънт неговият 2600 mAh акумулатор спокойно може да ви осигури до два дни време за работа при нормална натовареност.\nВ същото време Xperia Z3 Compact предлага отличен набор от съвременни параметри – четириядрена мобилна платформа Qualcomm MSM8974, 2 GB оперативна памет и качествен 4.6-инчов дисплей с IPS матрица и резолюция от 720 x 1280 пиксела.\nГледайки цената на P90, едва ли бихте повярвали, че тук става дума за телефон с наистина върхови параметри. За него Lenovo са заложили на мобилна платформа с марката на Intel, разчитаща на комбинация от мощен четириядрен процесор Atom Z3560 с тактова честота 1.83 GHz, 2 GB оперативна памет и Power VR серия 6 графичен модул.\nПрибавете към това и голям 5.5-инчов Full HD дисплей с висококачествена IPS матрица и батерия със солиден капацитет – 4000 mAh, осигуряваща до 45 часа време за разговори – всичко това на много достъпна цена.\nТози модел на Samsung е интересен основно с това, че предлага едновременно върхови хардуерни характеристики и изненадващо дълъг живот на батерията.\nСамият факт, че телефон с 5.7-инчов QHD sAMOLED дисплей и осемядрен процесор може да ви осигури до два дни време за автономна работа с едно зареждане, е доста впечатляващ и говори само добри неща за специално разработените от Samsung енергоспестяващи функции. Разбира се, немалка роля за отличното представяне на телефона има и солидният капацитет на батерията, с която той е екипиран – 3220 mAh.\nТрябва също така да отдадем дължимото на уникалната мобилна платформа с два четириядрени процесора, на която моделът разчита. Тя включва един по-икономичен, Cortex-A53 процесор с тактова честота 1.3 GHz и един мощен Cortex-A57 модул с честота 1.9 GHz.\nКогато използвате устройството за рутинни задачи, като сърфиране в уеб или работа с офис приложения, то разчита основно на по-скромния, но и по-енергоефективен Cortex-A53 чип. При по-интензивно натоварване се намесва по-бързият Cortex-A57, за да осигури върхова производителност. Това допринася за по-ефикасното използване заряда на батерията и съответно по-дългият й живот.\nNote 4 ако не го ползваш.. Ще стигне 2 дни+\nНо ако играеш на него, 1 ден


изпити – Кандидатстване в Германия и Австрия\nОриентирах се, Университетствах\tВтори семестър, изпити, практика, следване, фармация, Хайделберг\nby faq4uni1 19. March 2015 No Comments\nВторият семестър на следването на фармация в Хайделберг се различава по много параметри от първия. Изпитите са на половина като бройка и като цяло човек може да организира времето си много по-добре. Това обаче в никакъв случай не означава, че семестърът е лесен, даже обратното. Continue Reading\nПристигнах\tизпити, подготовка, стрес\nby faq4uni1 10. March 2015 No Comments\nЗа много студенти по-лоши от самия изпит са непрекъснатите потискащи мисли по време на подготовката. Онези ужасяващи моменти, в които всяка част от тялото ти настръхва при мисълта, че в ден Х, час У в аудитория Z трябва да седнеш, за да „излееш” върху хартия знанията, събирани с огромни усилия през безбройните нощи. Само да не се проваля! Само да не блокирам! Нека просто да мине! Не мога повече! Continue Reading\nБез значение дали си част от група за учене или предпочиташ да учиш сам, ние имаме някои съвети за теб с цел да улесним подготовката ти за сесията вкъщи. Continue Reading\nПристигнах\tефективно учене, изпити, методи, подготовка, средства, учебна атмосфера\nКак да учим правилно?\nby faq4uni1 30. September 2014 No Comments\nЕх, университетският живот е прекрасен! И особено ако ги нямаше тези изпити, които винаги чакат най-късно на края на семестъра. Често времето не стига, много студенти са изнервени, и имат страхове дали ще се справят на предстоящите изпити. Към това се добавя и страх от блокиране на самия изпит. Само едно помага: учене! Ние ще ви обясним как да се справите с него чрез различни методи. Continue Reading\nОриентирах се, Университетствах\tизпити, практика, първи семестър, фармация, Хайделберг\nБогомил Георгиев, Фармация в Хайделберг (част 1)\nby faq4uni 29. April 2014 4 Comments\nФармацевтичното следване в Хайделберг не започва бавно и постепеннo. Още в началото човек разбира, че през първия семестър му предстоят десет изпита. Четири седмици след старта на следването е първият изпит по биология. По време на целия семестър няма сесии. От студентите се изисква и да прекарват много време в лабораториите заради практиките, които често продължават до късен следобед или ранна вечер. Ако човек иска да посещава и всички лекции, които в повечето случаи си залужават, времето за учене и евентуално спане крайно намалява. Continue Reading\nОриентирах се\tизпити, Констанц, физика\nСтанислав Стоянов, Физика в Констанц\nby faq4uni 31. July 2013 No Comments\nЕх, време беше и аз да напиша една статия относно следването в Германия. Казвам се Станислав Стоянов и уча физика в университета на Констанц. Самият град е много добре описан в предишните две статии (тук и тук), така че каквото и да кажа, едва ли ще е по-различно. Мога само да добавя, че възможността да живееш на такова място помага много при самото следване, защото специално на мен една разходка в парка на езерото ме отпусна и ме зарежда с положителна енергия за предстоящата ми работа. Освен това около Констанц има много красиви места, които лесно и бързо могат да бъдат посетени. Едно от тях е невероятният водопад Reihnfall в Schaffhausen (Швейцария), който е и най-големият европейски водопад и който имах възможността в края на ваканцията между двата семестъра да посетя. Бях удивен! Continue Reading


Как заспиват............... :: BG-Mamma\n13 март 2008, 20:43 ч.\nКак заспиват вашите деца.Например мойте едва към 23.00ч. са заспали след прочетени около 10 приказки.Не зная дали ме разбирате,но устата ме заболява да чета.Кажете някой по лесен начин.\n# 1 13 март 2008, 20:47 ч.\nОткакто ходим на градина, нямаме проблеми със заспиването, понякога даже без приказка минаваме. Уморен е и заспива бързо. Към 9ч мием телцето в банята на душа, пишкаме и лягаме. Сутринта ставаме 7,45 за градина.\n# 2 13 март 2008, 20:53 ч.\nЗаспива към 23.00 часа с люшкане и песни\n# 3 13 март 2008, 20:57 ч.\nМоето бебче заспива в 8, на гърда\n# 4 13 март 2008, 21:01 ч.\nМоника заспива към 22.30,понеже леглата ни са прилепени едно до друго, аз я хващам за ръ4и4ката и така заспива.А много рядко и сама,но трябва да е изморена.\n# 5 13 март 2008, 21:04 ч.\nЦитат на: doni84 в чт, 13 мар 2008, 20:43\n..........Не зная дали ме разбирате,но устата ме заболява да чета.Кажете някой по лесен начин.\nНа мен още ми е рано за приказки, но имам един набор тука в комп-а който ще ми помага със сигурност. Изтегли си от някъде и готово . Друго не се сещам в момента Иначе, за заспиването - заспива си самичка в леглото към 8 - 8,30 , дано да е така и за напред\n# 6 13 март 2008, 21:07 ч.\nДецата са различни. Моето от година заспива след полунощ, без значение методите и опитите ми\nНо пък спи след това до обяд и по 4 часа следобяд\n# 7 13 март 2008, 21:12 ч.\nОт много време съм разбрала, че започна ли да пея, или да разказвам приказки ще минат часове преди да заспи.Ляга, гушкаме се и заспива.От около месец детето ми е с нов режим от който съм много щастлива.Заспива в 19.30ч. и сутрин се събужда в 8.И аз се чувствам човек по този начин\n# 8 13 март 2008, 21:50 ч.\nСпомних си как бях и аз с дъщеря ми - приказки до откат - докато стана на 6 и я научих да чете\nДотогава и на ръце се носехме, и заедно спяхме...\n# 9 13 март 2008, 22:06 ч.\nЗаспива към 21:30ч.\nСутрин става в 7 за градина и вечер е уморена. Но още от раждането си заспива вечер в 21:30. Сега се мие към 20:30, гледа си филмче или прочитам някоя книжка и я оставям. Седи си в леглото в нейната стая, докато заспи. За мен е недопустимо детето ми да си ляга след 22ч. Това не се случва дори лятото, когато не е на градина. Обаче през деня не спи от две годишна и сутрин става сравнително рано.\n# 10 13 март 2008, 22:15 ч.\nКогато е на ясла и се доспива към 9.30, къпем се към 9 и до към 9.30 започва да мига на парцали. Обикновено заспиваме с песничка, но не се захласвам много много. Слагам я в леглото, започвам да и пея и след 5 мин. е заспала.\n# 11 13 март 2008, 22:19 ч.\nНие сме малки, но и аз да кажа - в 9.30-10.00 я слагам в кревата и сама си заспива, много рядко се налага да заспи на гърдата. Дано така продължим и за напред .\n# 12 13 март 2008, 22:34 ч.\nСинът ми заспива около 21:30ч след 30-40 мин гушкане.Спи до 7ч сутринта.\nИ така е ОК,но сега сме в застой със зъбките.Започнат ли пак да му никнат,тогава е ужас.Няма режим,има само плач,бодуване и нерви....Ама нормално....\n# 13 13 март 2008, 22:37 ч.\nкаката я слагам в леглото и и пускам или том и джери, или бебета айнщайн, което тя си избере, и тя си гледа и ме вика чад пад за вода или да я завия или други нейни прищевки но след известно време си заспива, малката всеки път различно, но ако не я кърмя я слагам в леглото с биба и гушва си одеалцето и си се приспива, понякога и в мен се гушва и заспива,\nНо и двете ако нещо не могат да заспят много ефикасно е в столчето за хранене в хола пред телевизора, каката и в кухнята ми е заспивала с бисквита в ръка,\nПри нас на тях им се доспива но трябва да се успокоят и си заспиват\n# 14 13 март 2008, 22:40 ч.\nИво заспива към 8:30-9:00ч.Ляга си в леглото, аз или баща му изпяваме една песничка и го оставяме. Обаче заспива с биба все още,та това помага.Иначе едва ли щеше да минава толкова гладко всичко.


ДОБАВКИ ЗА ПОЧИСТВАНЕ И ПОДДРЪЖКА | РЕАКТИВ 8000 - Уникални Автомобилни Добавки\nИновативна добавка за деликатно почистване, възстановяване и подобряване на работата на дюзите за впръскване и инжекторите, горивната помпа, ламбда сонда, катализатора, DPF филтъра, горивната камера и клапаните. Намалява дима и токсичността на отработените газове. Спомага за получаване на отличен резултат при измерване на вредните емисии на техническият преглед на автомобила. Ефикасна при всички видове гориво (за дизел, бензин и газ).\nЕфективен за всякакви охлаждащи течности.\nCopyright © 2008-2022 Реагент 8000, reactive-8000.bg са регистрирани търговски марки CONNECT US


23-годишната Станислава, която демонстрира среднощни автокаскади в стил "Джейсън Стейтъм", е под наблюдение в болницата\n23-годишната Станислава, която демонстрира среднощни автокаскади в стил „Джейсън Стейтъм“, е под наблюдение в болницата\nМладата кърджалийка със среднощните автокаскади в стил „Джейсън Стейтъм”, е под наблюдение в областната болница. Заради тежкото й състояние полицаите не са успели да я тестват за алкохол. В болницата е взета кръвна проба от 23-годишната жена, която ще установи наличието на алкохол в кръвта. Не е изключено да е била и дрогирана, твърдят свидетели на катастрофата.\n„Станислава се е движела по булевард „Беломорски”. Видяла е полицейски патрул и рязко завила по уличката покрай „Булгартабак” и музея. В района на Арена „Спартак” вече е почнала с ударите – кола, табло, дърво”, поясниха запознати с инцидента.\nКакто вече 24rodopi писа, 23-годишна кърджалийка направила серия от автокаскади в центъра на Кърджали в нощта срещу неделя, за да не попадне в ръцете на полицията. Тя се ударила в паркирана кола, потрошила ел.табло на компанията EVN и се блъснала в дърво край спортната площадка „Спартак”.\nКолата на буйната водачка ударила паркиран до Арена „Спартак” „Фолксваген”, а заради потрошеното ел.табло се наложило по спешност да се извикат и енергетици. На място до сутринта е правен оглед от оперативни работници.\nКуриозното е, че на мястото на инцидента е пристигнала кола с пияни шофьор и пътник. Те също не се подчинили на полицаите, които с жестове им показали, че по тази отсечка не могат да минат заради катастрофата. Пияният водач продължил и спрял колата до полицаите. Той бил задържан след като служителите на реда установили, че е употребил голямо количество алкохол.


2021-10-26 @ 10:27 EEST\nКъде управляващи и опозиция в Италия са в еднаква ситуация – в жълтите вестници. Горещата италианска кръв ражда сексскандал след сексскандал в политиката – в целия й спектър. Не е само в Италия. „Човещинките“ на политиците са станали едва ли не нормална част от политическите новини. Даже думата "скандал" вече не е силна. Никой не се шокира, нищо не следва. Скандализираната общественост е останала при предшествениците на Берлускони и Клинтън.


Къща в гората с 360-градусова гледка - Comfort.bg\nНачало › Интересно › Полезно и интересно › Къща в гората с 360-градусова гледка\nТази къща е разположена на върха на хълм във вилна зона в Япония. Архитектите решили да я проектират така, че от интериора на къщата да се разкриват гледки към четирите посоки. Къщата е разделена на четири зони, всяка от които изградена на различно ниво от останалите и със самостоятелен покрив.\nВъпреки че нивата визуално са отделени, те все пак са свързани в централната част на къщата. Фасадата е изградена предимно от стъкло, за да се постигне максимален ефект от 360-градусовата гледка, а покривите на отделните нива се свързват посредством различни чупки.\nЗемята около къщата е богата на дървета и зеленина. За да се отвори красива гледка към заобикалящата къщата природа, се е наложило пространството около нея да се разчисти, като са запазени няколко селектирани дървета, осигуряващи сянка и уединение.\nВсички дървета са широколистни и през зимните месеци, когато няма нужда от сянка, придобиват очарованието на елегантни скулптури.\nНа първото ниво е изграден гаражът, а пътят до него е изсечен в неравния терен.\nМалка пътека заобикаля около ъгъла на гаража към стълбището, водещо до всекидневните пространства.\nВ края на стълбището е разположен входът към нивото на дневната, трапезарията и кухнята. Ако заобиколите стълбището, в покритата зона се намира входът към спалнята.\nСпалнята има два входа – един зад ъгъла до стълбите и още един, в задната част на къщата.\nСпалнята остава напълно скрита от главния вход и всекидневните зони.\nСтълбището води до вратата, разположена зад камината. Всекидневните пространства са широки и отворени, като най-близо до вратата е разположена трапезарията, а в далечния край са дневната и кухнята. Дневната е разположена в централната зона, точно под най-високата част от къщата, под скосения и разчупен покрив. Покривните прозорци разкриват страхотни гледки към небето и подчертават дизайна на фрагментирания покрив.\nНяколко стъпала водят от зоната на всекидневната към работното кътче.\nБюрото в домашния офис е проектирано така, че от него да се разкриват гледки както към външните, така и към вътрешните пространства.\nНе е ясно обаче, колко ще работи човек при наличието на подобна гледка.\nМоже би ще е по-удачно да се работи на бюрото, гледащо към всекидневната зона, за да може човек да се концентрира, а не постоянно да се разсейва от красивата природа навън.\nНачинът, по който интериорните пространства обгръщат централната зона, позволява те да останат свързани едно с друго, докато разликата в нивата ги отделя визуално.\nКрасив и спокоен дом, сред красив и спокоен пейзаж.


1028 подписа събра инициативен комитет от Асеновград в подкрепа на Ансамбъл „Родопа“ | SmoyanNews — Новини от Смолян и региона\n1028 подписа събра инициативен комитет от Асеновград в подкрепа на Ансамбъл „Родопа“\n1028 подписа събра инициативен комитет от Асеновград в подкрепа на Фолклорен ансамбъл „Родопа“ – Смолян. Подписката бе изпратена, чрез областния председател на БСП- Смолян Дора Янкова до общинските съветници от левицата. Инициатор на подписката е Стойчо Каранлъков, с корени от село Стойките, ръководител на Фолклорно сдружение „Детска песен – Надежда Хвойнева“ при ОУ „Ангел Кънчев“ – Асеновград, редовен участник в летните илинденски събори на Левочево. Подписката в Асеновград е подкрепена и от редица фолклорни състави, а много граждани са се подписали в 12 пункта. Общо е мнението на подписаните, че закриването на ансамбъла поставя некролог върху родопския бит и култура.\nДора Янкова благодари на Стойчо Каранлъков за позицията и му пожела да бъде все така отдаден на фолклора, децата, родината, патриотизма.


... очаква да премине атмосферен фронт и на места ще превали и прегърми. През повечето дни от второто и от третото десетдневие ще бъде предимно слънчево, около и след обяд - горещо. По-значителни увеличения на облачността и на места краткотрайни превалявания се очакват около 12, 17, 20, 24 юли и в края на месеца. Юлските температури са високи - регистрирани са абсолютните максимуми за нашата страна, които в повечето райони са от 40 до 44 градуса. Дните 28, 29 и 30 юли са наречени "горещници". През юли намаляват северозападните нахлувания на хладни и влажни океански въздушни маси, а заедно с това валежите и вероятността за градушки. Средно дните с валеж са от 4 до 8. Характерни са засушаванията. Астрономическа справка показва, че продължителността на деня е 15 часа и 16 минути. В края на месеца слънцето изгрява в 6 часа и 17 минути, и залязва в 20 часа и 49 минути. Продължителността на деня е 14 часа и 32 минути. Фазите на луната през юли са: новолуние - на 2 юли, първа четвърт - на 9, пълнолуние ...\nЖълт код обявиха за цялата страна. Чакат се валежи и в Добрич\nЖълт код е обявен за 23 юли в цялата страна. Чакат се гръмотевични бури и интензивни валежи, съобщават от НИМХ. Във всички области на страната ще има краткотрайни интензивни валежи, придружени с гръмотевици и временно усилване на вятъра. Има условия за градушки. На много места в Западна и Централна България, а по-късно през деня и през нощта срещу четвъртък и в Източна ще има краткотрайни валежи с гръмотевици и временно усилване на вятъра. Ще има и градушки. В Източна България ще духа слаб източен вятър. Максималните температури ще са от 24-25° в западните райони до 31-32° в Източна България. За София около 24°. Община Добрич също информира гражданите, че по данни на Националния институт по метеорология и хидрология към БАН по-късно през деня на 23.07.2014г. и през нощта срещу 24.07.2014г. се очакват краткотрайни интензивни валежи, придружени с гръмотевици и временно усилване на вятъра. Какво да правим, ако сме навън и се развихри гръмотевична буря? Ето препоръките на Гражданска ...\nОбластната администрация на Силистра е предложила на земеделското министерство да изгради градобитна площадка в региона, съобщават от пресслужбата на ведомството. "Имаме подадена информация под формата на докладна записка предложение за изграждане на градобитна площадка в района на Силистра. Преписката е придружена с подкрепителни писма от Областните администрации на Шумен, Разград и Русе, и се надяваме МЗ да поеме своя ангажимент", заяви областният управител на Силистра Насуф Насуф. Темата за градобитните площадки като сигурна форма за противодействие на валежи с градушки става все по-актуална за България, особено за райони като Крайдунавска Добруджа, където е житницата на страната, казват силистренци. Районът е изцяло земеделски, а декарите с овошки растат и имат нужда от защита. В същото време в региона няма нито едно съоръжение, което с ракети да предпазва насажденията и посевите. Само тази година в Силистра е имало 6 пъти силни дъждове с градушки с различни размери. На ...\nЧести превалявания до 20 юни\nВалежите през юни ще са близо до нормата, но ще бъдат неравномерно разпределени, гласи прогнозата на Националния институт по метеорология и хидрология при БАН. През по-голямата част от месеца въздушната маса над страната ще бъде неустойчива. Ще се запазят условията за чести превалявания, главно през втората половина от деня и през първата половина от нощта, от типа на краткотрайните, съпроводени с гръмотевична дейност валежи. На места ще има и градушки. В отделни дни се очакват и по-интензивни валежи. Повече слънце ще има в сутрешните часове. Най-ниските температури през юни ще са между 10 и 15 градуса, а най-високите – между 31 и 36, прогнозират от НИМХ. Тази година се очаква средната месечна температура да бъде около нормата, която за по-голямата част от страната е между 18 и 21 градуса, по долината на река Струма – около 22 градуса, за високите полета – между 16 и 18 градуса, а за планините – между 7 и 12 градуса. Средната месечна сума на валежите в равнините ще е между 60 и 90 л/кв.м, ...


Веганизъм е вид вегетарианска диета, която изключва месото, яйцата, млечните продукти и всички други животински продукции. Много вегани също така не ядат храни, които са били преработени с животински продукции, като например бялата рафинирана захар и някои вина.\nВеганът е човек, който следва своя собствена диета и хранителен режим. Всички те сами определят какво точно могат и не могат да ядат, кога и как да се хранят – няма строго определена схема, по която да водят хранителния си начин на живот.\nВъпреки, че има доста разногласия относно това дали някои храни могат да се консумират – например медът се вписва във веганската диета, но доста от хората, които следват този начин на живот не го консумират.\nПовечето вегани разширяват определението за веганизъм, за да могат да си набавят всички необходими хранителни вещества. Други пък стриктно избягват продукти, тествани върху животни.\nИ тук включваме и любимите кожени палта!\nТова най-вероятно е въпрос на изключителен интерес. Веганската диета включва всички семена, бобови култури, зеленчуци и плодове и всички останали храни, които по някакъв начин ги комбинират.\nОще повече – много разновидности на вегански хранителни режими започнаха да набират популярност – вегански хот-дог, сладолед, сирене, майонеза и не-млечен йогурт, както и вегански бургери и други заместители на месните продукти.\nМного храни се асоцират с веганизма, като например соевото мляко, заместители на млечните продукти, сирене тофу, но много от веганите не обичат сирене тофу. Веганите ядат доста от храните, които ядат всички хора през деня – зелена салата, спагети, фъстъчено масло, сандвичи, чипс и всякакви сосове.\nНапример, храни като например „веганско бурито” без сирене или сметана, може да се нарече вегански продукт. Паста с доматен сос или всякакъв друг вид тестени изделия без месо или сосове с млечна основа могат да се нарекат вегански ястия.\n» Що е то пескетарианство?\nПовечето хлябове вече са вегански.\nНякои хора доста лесно се приспособяват и преминават от обикновения си хранителен режим към вегански такъв. Други пък имат изключителни трудности – важното е да имаш желание и да правиш всичко доброволно, за да се получат нещата!\nНяма точно определена схема, по която да „преминем” от здравословната страна на живота.\nА всъщност – здравословно ли е всичко това?\nБалансираната веганска диета може да предложи много ползи за здравето – дори да помогне при случаи на сърдечни заболявания! Много диетолози и експерти по храненето препоръчват веганите да обогатят хранителния си режим с хранителни добавки, богати на витамин В12 и соево мляко – то изобилства от витамини и се доближава най-много до обикновеното прясно мляко, което снабдява организма с всички необходими витамини, минерали и макронутриенти.\nПравилно изготвения персонален вегански план за хранене може да има много ползи за здравето – а и е добър начин да опитате нови храни, които до сега така или иначе не сте успявали да включите в дневното си меню!\nВеганските диети са по-богати на фибри, много витамини и минерали и са бедни на калории.\nНяколко причини да станеш веган\nХората стават вегани поради различни причини, включително етнически, в помощ на околната среда и лични причини, най-често здравословни.\nИ както във всяка една култура, във веганизма също има крайности – има вегани, които изключват носенето на кожени дрехи с животински кожи и пера, вълна, пчелен восък и други животински продукти.\nТе приемат, че животните трябва да служат за забавление, а не храна.\nВеганите, които предпазват околната среда, смятат, че земеделието и начините за производство на месо, яйца и млечни продукти причиняват необратими щети за планетата ни.\nКак обаче да си набавям достатъчно протеин с веганската или вегетарианската ми диета?\nАко се притесняваш дали ще успяваш да си набавяш достатъчно протеин докато следваш веганска или вегетарианска диета, то можеш да останеш изненадан колко много източници на протеин има в растителна форма!\nМного хора смятат, че могат да получават протеин само от животински източници – месо и яйца, но ние ще ти покажем няколко алтернативи, от които можеш да се възползваш:\nБоб, леща и бобови растения\nВсички бобови растения са отличен вегански и вегетариански източник на протеин, така че можете спокойно да ги включите в новия си хранителен режим и да се радвате на завидни резултати!\nСъдържание на протеин: варират различно за всяка бобова култура – например, консервираните бобови растения съдържат около 13,4 грама протеин.\nЗащо да хапваш: Бобовите растения са едни от най-често срещаните храни, изобилстващи от протеин, до които прибягват всички вегани и вегетарианци. Можете да намерите бобови растения навсякъде – на пазарите, в магазините, дори в градината на баба и дядо!\nСирене тофу и други соеви продукти\nМоже би сте опитвали сирене тофу и соево мляко досега – но какво ще кажете за едамаме, соев сладолед, соево кисело мляко, соеви ядки или дори соево сирене?\nКато допълнителен бонус, много марки, произвеждащи сирене тофу и соево мляко са обогатени с други хранителни вещества, от които вегетарианците и веганите се нуждаят – калций, желязо и витамин В12.\nСъдържание на протеин: Половин купичка сирене тофу съдържа 10 грама протеин, а соевото мляко – цели 7 грама протеин в една чаша!\nЗащо да хапваш: Можеш да добавиш малко тофу в почти всичко, което готвиш – паста, салати, картофи, сосове, супи или тестени изделия!\nВсички зърнени култури са източници на протеин, но царицата сред пълнозърнестите храни си остава киноата – тя е изключително богата на протеин!\nДруги пълнозърнести храни, включително и пълнозърнестия хляб, кафявия ориз и ечемик са здравословен източник на протеин за всеки веган или вегетарианец!\nСъдържание на протеин: Само една чаша варена киноа съдържа цели 18 грама протеин, както и 9 грама фибри!\nЗащо да хапваш: пълнозърнестите култури са изключително изгоден и вкусен начин да си набавяш протеин! Достъпни са навсякъде!\nЯдки, семена и растителни масла\nЯдките, включително фъстъците, кашуто, бадемите и орехите, съдържат протеин, както и семената – сусамово семе и слънчоглед. Тъй като повечето ядки и семена са с високо съдържание на мазнини, много вегани или вегетарианци ги избягват.\nНо това не бива да е така – не можете да лишите дневните си нужди от протеин заради такива предразсъдъци!\nРастителните мазнини са вкусни, а и знаем колко много обичаш фъстъчено масло!\nСъдържание на протеин: Две супени лъжици фъстъчено масло съдържат цели 8 грама протеин!\nЗащо да хапваш: Има ли смисъл да те убеждаваме?\nНаправи си вегански бургери – и преди да си отказал, само се замисли! Повечето заместители на месото се произвеждат от соев протеин, пшеничен протеин или комбинация от двете! Е ако има по-богат източник на протеин – здраве му кажи!\nСъдържание на протеин:цели 10 грама протеин!\nЗащо да хапваш:Защото можеш да си направиш здравословно неделно бургер-парти с приятели!\nТемпе е традиционен соев продукт произлизащ от Индонезия. То е направено от контролирана ферментация на соевите зрънца, оформяйки ги в сбита тестяна форма, напомняйки вегетариански бургер.\nПрекрасна алтернатива за тези, които не са почитатели на сиренето тофу.\nСъдържание на протеин:100 грама темпе осигуряват около 18 грама протеин!\nЗащо да хапваш:За да не ядеш тофу!\nПротеин на прах (хранителни добавки)\nAми ако ти си бодибилдър, които не може да приема всички изброени хранителни източници на протеин, понеже ще му се наложи да си ги набавя дневно в промишлени количества, как тогава ще дадеш на организма си нужната доза протеин?\nЧрез хранителни добавки, разбира се! Просто трябва да четете етикетите и да избирате протеини с растителен произход!\nСъдържание на протеин:Варира в зависимост от вида протеин\nЗащо да хапваш:За да заситиш дневната си нужда от протеин, как защо! И продължавай в същия дух!


Министър Лиляна Павлова :Стара Загора може да получи още 5-6 милиона лева за инфраструктура | Stara-Zagora\nМинистър Лиляна Павлова :Стара Загора може да получи още 5-6 милиона лева за инфраструктура\nСтара Загора има възможност да получи от Министерството на регионалното развитие допълнителни 5-6 млн.лв. за ремонт на междублокови пространства. Това съобщи днес кметът на Стара Загора Живко Тодоров в присъствието на министъра на регионалното развитие Лиляна Павлова, която е на посещение в Стара Загора. В момента тече предварителна процедура за възлагане на обществена поръчка. При осигурено финансиране ще се пристъпи към ремонтите. „Най-големият проблем на Стара Загора, идентифициран още в началото на мандата ми, са неугледните и неоправени междублокови пространства. Голяма част от тях вече ремонтирахме по проект „Зелена и достъпна градска среда“ на обща стойност 9,4 млн.лв., но с тези допълнителни средства ще бъдат довършени почти всички и ще се осигури модерна и достъпна градска среда“, каза още Живко Тодоров. Кметът обясни, че при обявена процедура за 10 млн.лв., тази година бяха ремонтирани две улици, две градинки и междублокови пространства за 5 млн.лв. „За реализацията на втория етап имахме готови проведени обществени поръчки и даже сключени договори, при условие, че бъде осигурено финансиране. Кабинетът, който подаде оставка, ни накара да прекратим поръчките, защото няма финансиране. Оказва се, че пари има, но сега наново трябва да бъдат обявени тези поръчки, поясни той. Министър Павлова зарадва кмета Живко Тодоров и екипа му, че на 9 декември на заседание на Комитета за наблюдение по програмата за регионално развитие се очаква да бъде решено как ще се процедира със спестените средства. В подкрепа на желанието на община Стара Загора, която е с добра проектна готовност, приоритетно можете да получите финансиране за проектите за подобряване на градската среда, съобщи регионалният министър. Ако предложението бъде одобрено, ще може да се завърши тръжната процедура и със спестените средства следващата година да се реализира този проект. След довършване на всички проекти по програмата за градската среда, със спестените средства ще се направи допълнителна обществена поръчка за закупуване на нови автобуси за градския транспорт, обеща Лиляна Павлова. При максимална готовност общината може да проведе процедурата и при избран изпълнител, да се възложи доставка на 55 нови автобуса на стойност 30 млн.лева до края на 2015 г. За целта общинското дружество Автобусни превози беше преобразувано в „Тролейбусни и автобусни превози“, за да може да извършва тази дейност като вътрешен оператор. До 2016 г. ще бъде ремонтиран пътя Стара Загора – Раднево. Проектът е приоритетен и финансирането е включено по програма Регионално развитие през следващия програмен период, обеща още Лиляна Павлова.